David L. Leivo

**David Lauri Leivo** (30. joulukuuta 1890 Keuruu – 24. helmikuuta 1962 Helsinki) oli suomalainen tietokirjailija, kirjankustantaja ja arkkiveisujen tekijä.

Keuruun Salmin kylästä kotoisin ollut Leivo muutti Helsinkiin ja työskenteli maalarina. Ensimmäisen maailmansodan aikana hän perusti Helsinkiin oman maalaus- ja sisustusliikkeensä ja vuoden 1917 lopulla hän aloitti myös pienimuotoisen kustannustoiminnan Kustannusliike Erion nimellä julkaisten omia laulupamflettejaan ja muita tekstejä. Leivolla oli yhteyksiä työväenliikkeeseen ja hän saattoi painattaa pamflettinsa Työväen kirjapainossa ja ilmoitella niistä työväenlehdissä. Leivo ei kuitenkaan toiminut aktiivisesti politiikassa tai ammattiyhdistysliikkeessä. Suomen sisällissodan loppuvaiheessa valkoiset vangitsivat Leivon ja hän joutui kesäkuussa 1918 Iso-Mjölön vankileirille. Häntä syytettiin yllytyksestä valtiopetokseen, mutta kun Leivo ilmoitti tehneensä pamflettinsa vain ansaitakseen rahaa ja välttääkseen joutumasta punakaartiin hänet vapautettiin heinäkuussa 1918. Vapauduttuaan Leivo julkaisi 1919–1920 Murikka-nimistä pilalehteä ja hän kirjoitti tähän lehteen satiirisia kuvauksia ja lauluja vankileireistä ja sodanjälkeisen Suomen vääryyksistä. Hän jatkoi myös kustannustoimintaansa aina 1950-luvulle saakka ja hän julkaisi myös uusia laulupamfletteja talvi- ja jatkosodan aikana.

Leivo julkaisi vuosien 1917–1954 välillä runo- ja laulukokoelmia, kaskukokoelmia sekä unien tulkintaan ja sukupuoli- ja ehkäisyasioihin liittyviä tietokirjoja. Suurimman osan Leivon kirjoista kustansi helsinkiläinen *Kustannusliike Aatos*.

David Leivo toimitti 1920–1922 ilmestynyttä Chaplin-pilalehteä ja 1922–1926 ilmestynyttä Kasku-Matti-ajanvietelehteä. Hän oli myös kevättalvella 1929 ilmestyneen *Hiidenkirnu*-pilalehden päätoimittaja. 

## Teoksia
Nimellä *Lauri Leivo*:
* *[[Rasputin]]in ylistysvirsi Profeetta Mooses Sodan haamut y. m. Vallankumousrunoja ja vapaa-aatteisia lauluja II*, David Leivo, Helsinki (Teos digitaalisessa muodossa Doriassa)
Nimellä *David L. Leivo*:
* *Baabelin torni : tarurunoelmia taikauskon ja pyhyyden valheverhojen takaa : maailman luominen : paratiisin tarina : Kain ja Aabel : vedenpaisumus y. m.*. Kustannusliike Erio, Helsinki 1917
* *Viimeinen melske, Laulu "lahtarikaartista" y. m.*. Vallankumousrunoja ja vapaa-aatteisia lauluja 3. Erio, Helsinki 1918 (Teos digitaalisessa muodossa Doriassa)
* *Lahtarikenraali [[Carl Gustaf Emil Mannerheim|Mannerheimin]] husaarit : pappien valitusvirsi y.m.*. Vallankumousrunoja ja vapaa-aatteisia lauluja 4. Erio, Helsinki 1918 (Teos digitaalisessa muodossa Doriassa)
* *Määrää itse, milloin haikara saa tulla eli uusin itsemääräämis- ja ehkäisyoppi* ; kirjoittanut ja suomentaen kokoillut David L. Leivo. Yhteiskunnallisia kysymyksiä 1. Kustannusliike Aatos, Helsinki 1930, 3. lisätty ja uusittu painos Tavaratoimi Varustaja, Helsinki 1931 (Teoksen 1. painos digitaalisessa muodossa, Työväenliikkeen kirjasto. Digitaalinen arkisto)
* *Kieltolaki-ankka eli kansanäänestys kieltolaista* ; vast. julk. David L. Leivo. Aatos, Helsinki 1931
* *Paratiisin omena eli rakkauselämän mysterioita maailman bulevaardeilta* ; kokoillut ja järjestänyt D. L. L. Tavaratoimi Varustaja, Helsinki 1931
* *Vangitse haikara! eli syntyväisyyden säännöstely ja ehkäisykeinoja : eri lähteiden mukaan*. Kustannusliike Aatos, Helsinki 1933
* *Rakasta ja ole kaunis : riemua ja rakkautta kaikille ikäluokille*. Aatos, Helsinki 1936, 3. uudistettu painos Kirjakauppa Tieto, Helsinki 1940
* *Taivas maan päällä : erogaminen rakkaus : (aviollis-sukupuolinen)*. Aatos, Helsinki 1937
* *Uusin ehkäisyneuvonta ja hedelmöittymisen rajoitus*. Yhteiskunnallisia kysymyksiä 3. 2. painos Aatos, Helsinki 1937
* *Jälleenkö äidiksi kolmen lapsen jälkeen? : vangitse haikara eli määrää itse milloin se saa tulla : uusimmat ehkäisytavat ja välineiden käyttö*. 3. lisätty painos Kustannusliike Aatos, Helsinki 1939, 4. lisätty painos Kirjakauppa Tieto, Helsinki 1940, 5. lisätty painos Aatos, Helsinki 1945, 6. painos Kustannusliike Aatos, Helsinki 1956 (Kirjan 5. lisätty painos vuodelta 1945, Kansalliskirjaston digitaaliset aineistot)
* *Avioliiton uudistus: Yksiavioisuus vaiko moniavioisuus? Avioliiton historiaa, aviopuolison valinta, sen oikeutus ja edellytykset*. Aatos, Helsinki 1939
* *Mustasukkaisuus ja avioero*. 4. lisätty painos Kirjakauppa Tieto, Helsinki 1940 (Mustasukkaisuus ja avioero / kirjoittanut David L. Leivo 1940, Kansalliskirjaston digitaaliset aineistot )
* *Pyhä Yrjänä ja Louhikäärme y.m. maanpuolustusrunoja ja -lauluja*. Kustannusliike Aatos, Helsinki 1940
* *Runoja ja lauluja Suomen sodasta 30.11.1939-13.3.1940 ja urhoollisesta maanpuolustuksesta rauhaan*. Kustannusliike Aatos, Helsinki 1940, 2. lisätty painos 1940, 3. lisätty painos 1940, 4.-5. lisätty painos 1940, 10. painos 1941
* *Suomen sankaritaru Suomen urhoille y.m. runoja ja lauluja*. Maanpuolustus- y.m. Runoja ja lauluja 2. Kustannusliike Aatos, Helsinki 1940
* *Avioelämä terveeksi, äitiys kunniaan : kansamme monilukuiseksi ja voimakkaaksi : esityksiä lapsettomuuden syiden y.m. sukupuolisten häiriöiden korjaamisesta*. Kustannusliike Aatos, Helsinki 1941  (Avioelämä terveeksi, äitiys kunniaan, kirjoittanut David L. Leivo 1941, Kansalliskirjaston digitaaliset aineistot)
* *Runoja ja lauluja rakkauden rintamalta : Salmenseutujen kreivi y.m. y.m.*. Runoja ja lauluja 3. Kustannusliike Aatos, Helsinki 1941, uusi painos 1942
* *Uusi ihmeellinen unikirja : tutkielma unien ja enteiden salaperäisestä olemuksesta ja kyvystä ennustaa tulevia tapahtumia* ; vanhojen ja uusimpien lähteiden mukaan kirjoittanut David L. Leivo. Tieto, Helsinki 1941
* *Täydellinen riemuavioliitto : erogaminen (sukupuoliaviollinen) rakkaus, jatkuva ja yhä toistuva kuherruskuukausi : tietoinen ehkäisysäännöstely à la Tri [[Th. H. van de Velde]] : eri lähteiden mukaan*. Kustannusliike Aatos, Helsinki 1950, 1954
Nimimerkillä *D. L.-Horma*:
* *Unet ennustajana eli unien ihmeet*. Aatos, Helsinki 1919
Nimimerkillä *Jukan Jaska*:
* *Iloisia kaskuja Asarias Penttalasta. 1* ; kirj. Jukan Jaska. Aatos, Helsinki 1922
Nimimerkillä *Agapeetus Reunanen*:
* *Pilakaskuja ja -kuvia : parhainta, valittua maailman yhteistä huumoria. 1 osa* ; toim. Agapeetus Reunanen. Aatos, Helsinki 1923
* *Pappisvitsit eli "Se musta kirja" : iloisia juttuja papeista ja pakanoista. 1 osa* ; kokoeli Agapeetus Reunanen. Aatos, Helsinki 1925
* *Pila-almanakka vuodelle 1925 : Helsingin horisontin mukaan joka on 12,000,000 askelta ja 360,000 kuperkeikkaa pohjanpuolella päiväntasaajasta* ; julkaissut Agapetus Reunanen. Aatos, Helsinki 1925

## Lähteet
* Teoslista Fennica Suomen kansallisbibliografia

## Aiheesta muualla
* David Leivon Murikka-pilalehden vuosikerrat 1919-1920 digitoituna Kansalliskirjastossa
* David Leivon Chaplin-pilalehden vuosikerrat 1920-1922 digitoituna Kansalliskirjastossa
* David Leivon Kasku-Matti-pilalehden vuosikerrat 1922-1926 digitoituna Kansalliskirjastossa
* David Leivon Hiidenkirnu-pilalehden vuosikerta 1929 digitoituna Kansalliskirjastossa